
转注谞讬转 讬讟 注"讗 - 驻讬专讜砖 砖讟讬讬谞讝诇抓

讗讜转讛 讛注讬专 诪转注谞讛 讜诪转专注转, 讜讻诇 住讘讬讘讜转讬讛 诪转注谞讜转 砖诪爪讟专驻讜转 诇转注谞讬转 注诪讛, 讗讘诇 诇讗 诪转专讬注讜转. 专' 注拽讬讘讗 讗讜诪专 诇讗 讻谉: 讗诇讗 诪转专讬注讜转 讘砖讜驻专 讜诇讗 诪转注谞讜转. 讜讻谉 注讬专 砖讬砖 讘讛 讚讘专 讗讜 诪驻讜诇转 鈥� 讗讜转讛 讛注讬专 诪转注谞讛 讜诪转专注转, 讜讻诇 住讘讬讘讜转讬讛 诪转注谞讜转 讜诇讗 诪转专讬注讜转, 专' 注拽讬讘讗 讗讜诪专: 诪转专讬注讜转 讜诇讗 诪转注谞讜转.


讜诪讘讗专讬诐: 讗讬讝讛讜 讚讘专, 诪转讬 专讜讗讬诐 诪讬转讜转 转讻讜驻讜转 讘注讬专 讻诪讙驻讛 砖讗驻砖专 诇拽专讜讗 诇讛 讚讘专? 讜诪砖讬讘讬诐: 注讬专 讛诪讜爪讬讗讛 讞诪砖 诪讗讜转 专讙诇讬, 讻诇讜诪专, 砖讬砖 讘讛 讞诪砖 诪讗讜转 讗讬砖 讜讬爪讗讜 诪诪谞讛 砖诇砖讛 诪转讬诐 讘砖诇砖讛 讬诪讬诐 讝讛 讗讞专 讝讛 鈥� 讛专讬 讝讛 讚讘专, 讜讗诐 诪转讜 驻讞讜转 诪讻讗谉 (诪诪住驻专 讝讛) 鈥� 讗讬谉 讝讛 讚讘专, 砖讗讬谉 诇讛讞砖讬讘讜 讻诪讙讬驻讛 讗诇讗 讻诪讞诇讛 专讙讬诇讛.


讗 注诇 爪专讜转 讗诇讜 诪转专讬注讬谉 讘讗诪讬专转 "注谞谞讜" 讘转驻讬诇讛 讘讻诇 诪拽讜诐: 注诇 讛砖讚驻讜谉 (诪讞诇转 讛转讘讜讗讛), 讜注诇 讛讬专拽讜谉 砖讘转讘讜讗讛, 讜注诇 讛讗专讘讛, 讜注诇 讛讞住讬诇 (诪讬谉 讗讞专 砖诇 讞讙讘讬诐 讛讘讗 讘诇讛拽讜转 讙讚讜诇讜转) 砖讛讙讬注讜 诇诪拽讜诐, 讜注诇 讛讞讬讛 专注讛 讛诪住讜讻谞转 诇讘谞讬 讗讚诐 砖驻砖讟讛 讘讬讬砖讜讘, 讜注诇 讛讞专讘, 讻诇讜诪专, 讻砖注讜讘专讬诐 讙讚讜讚讬 爪讘讗 讗讜讬讘 鈥� 诪转专讬注讬谉 注诇讬讛, 诪驻谞讬 砖讛讬讗 诪讻讛 诪讛诇讻转 砖注讜讘专转 诪诪拽讜诐 诇诪拽讜诐 讜诇讻谉 诪转专讬注讬诐 注诇讬讛谉 讘讻诇 诪拽讜诐.


诪注砖讛 砖讬专讚讜 讝拽谞讬诐 诪讬专讜砖诇讬诐 诇注专讬讛诐 讘专讞讘讬 讗专抓 讬砖专讗诇, 讜讙讝专讜 转注谞讬转 注诇 砖谞专讗讛 讻诪诇讗 驻讬 转谞讜专 砖讚驻讜谉 讘注讬专 讗砖拽诇讜谉 讜讙讝专讜 诪砖讜诐 讻讱 转注谞讬转 讘讻诇 讗专抓 讬砖专讗诇, 砖讻谉 讛讬讗 诪讻讛 诪讛诇讻转. 讜注讜讚 讙讝专讜 转注谞讬转 注诇 砖讗讻诇讜 讝讗讘讬诐 砖谞讬 转讬谞讜拽讜转 讘注讘专 讛讬专讚谉. 专' 讬讜住讬 讗讜诪专: 诇讗 注诇 砖讗讻诇讜, 讗诇讗 注诇 砖谞专讗讜 砖谞讬 讝讗讘讬诐 讗诇讛 讘诪拽讜诐 讬砖讜讘.


讘 注诇 诪讗讜专注讜转 讗诇讜 诪转专讬注讬谉 讗驻讬诇讜 讘砖讘转: 注诇 注讬专 砖讛拽讬驻讜讛 谞讻专讬诐 讘诪爪讜专, 讗讜 谞讛专 讛注讜诇讛 注诇 讙讚讜转讬讜, 讜注诇 讛住驻讬谞讛 讛诪讬讟专驻转 (讛注讜诪讚转 诇讟讘讜注) 讘讬诐. 专' 讬讜住讬 讗讜诪专: 诪转专讬注讬诐 讘砖讘转 诇注讝专讛, 讜诇讗 诇爪注拽讛 讘转驻讬诇讛. 砖诪注讜谉 讛转讬诪谞讬 (诪讛注讬专 转诪谞讛) 讗讜诪专: 讗祝 注诇 讛讚讘专 诪转专讬注讬诐 讘砖讘转 讜诇讗 讛讜讚讜 诇讜 讞讻诪讬诐.


讙 讜诪讜住讬驻讬诐: 讘讻诇诇, 注诇 讻诇 爪专讛 砖诇讗 转讘讜讗 (诇砖讜谉 谞拽讬讛, 讻诇讜诪专: 注诇 讻诇 爪专讛 砖转讘讜讗) 注诇 讛爪讘讜专 鈥� 诪转专讬注讬谉 注诇讬讛谉, 讞讜抓 诪专讜讘 讙砖诪讬诐, 砖讗祝 砖爪专讛 讛讬讗, 讻讬讜谉 砖讛诪讬诐 讘讻诇诇 诇讘专讻讛 讛诐 鈥� 讗讬谉 诪转专讬注讬诐 注诇讬讛. 讜诪住驻专讬诐: 诪注砖讛 砖讗诪专讜 诇讜 诇讞讜谞讬 讛诪注讙诇: 讛转驻诇诇 砖讬专讚讜 讙砖诪讬诐. 讗诪专 诇讛诐: 爪讗讜 讜讛讻谞讬住讜 转谞讜专讬 驻住讞讬诐 讗讜转诐 转谞讜专讬 讞专住 砖讘讛诐 讛讬讜 讗讜驻讬诐 讗转 拽专讘谉 讛驻住讞 讘砖讘讬诇 砖诇讗 讬诪讜拽讜 (讬诪住讜 讘诪讬诐), 砖诪讜讘讟讞 讛讬讛 砖讬讬专讚讜 讙砖诪讬诐 诪专讜讘讬诐. 讛转驻诇诇 讜诇讗 讬专讚讜 讙砖诪讬诐 讻诇诇.


诪讛 注砖讛? 注讙 注讜讙讛 (讬爪专 诪注讙诇) 讘讗讚诪讛 讜注诪讚 讘转讜讻讛, 讜讗诪专 诇驻谞讬讜: 专讘讜谞讜 砖诇 注讜诇诐! 讘谞讬讱 砖诪讜 驻谞讬讛诐 注诇讬, 砖讗谞讬 讻讘谉 讘讬转 诇驻谞讬讱, 注诇 讻谉 谞砖讘注 讗谞讬 讘砖诪讱 讛讙讚讜诇 砖讗讬谞讬 讝讝 诪讻讗谉 注讚 砖转专讞诐 注诇 讘谞讬讱 讜转讬注谞讛 诇讘拽砖转诐 诇讛讜专讚转 讙砖诪讬诐. 讛转讞讬诇讜 讙砖诪讬诐 诪谞讟驻讬谉 讘讟讬驻讜转 拽讟谞讜转 讘诇讘讚. 讗诪专: 诇讗 讻讱 砖讗诇转讬 (讘讬拽砖转讬), 讗诇讗 讙砖诪讬 讘讜专讜转 砖讬讞讬谉 讜诪注专讜转, 讻诇讜诪专, 讙砖诪讬诐 诪专讜讘讬诐 注讚 砖讬转诪诇讗讜 诪讛诐 讗祝 讘讜专讜转 讛诪讬诐, 讜讬住驻讬拽讜 诇讻诇 讛砖谞讛. 讛转讞讬诇讜 讙砖诪讬诐 诇讬专讚 讘讝注祝. 讗诪专: 诇讗 讻讱 砖讗诇转讬 (讘讬拽砖转讬), 讗诇讗 讙砖诪讬 专爪讜谉 讘专讻讛 讜谞讚讘讛 讜诇讗 讙砖诪讬诐 诪讝讬拽讬诐.


讬专讚讜 讙砖诪讬诐 讻转拽谞谉, 讗讘诇 讛诪砖讬讻讜 讜讬专讚讜 讻讛 讛专讘讛 注讚 砖讬爪讗讜 讬砖专讗诇 诪讬专讜砖诇讬诐 诇讛专 讛讘讬转 诪驻谞讬 讛讙砖诪讬诐 砖诪专讜讘 讛讙砖诪讬诐 谞转诪诇讗讛 讛注讬专 讘诪讬诐 注讚 砖讛讬讜 爪专讬讻讬诐 诇讛诪诇讟 诇诪拽讜诐 讙讘讜讛 讬讜转专. 讘讗讜 讜讗诪专讜 诇讜: 讻砖诐 砖讛转驻诇诇转 注诇讬讛诐 砖讬专讚讜 鈥� 讻讱 讛转驻诇诇 砖讬诇讻讜 诇讛谉. 讗诪专 诇讛诐: 爪讗讜 讜专讗讜 讗诐 谞诪讞讬转 讗讘谉 讛讟讜注讬谉 (讗讘谉 讙讚讜诇讛 砖讛讬转讛 讘注讬专 砖注诇讬讛 讛讻专讬讝讜 注诇 讛讗讘讬讚讜转 讜注诇 讛诪爪讬讗讜转) 讻诇讜诪专, 讘诇砖讜谉 讙讜讝诪讛 讗诪专: 讗诐 诇讗 讛讙讬注讜 讛讙砖诪讬诐 注讚 讻讚讬 讻讱 鈥� 讗讬谉 诪谉 讛专讗讜讬 诇讘拽砖 砖讬驻住拽讜.


砖诇讞 诇讜 谞砖讬讗 讛住谞讛讚专讬谉 讘讗讜转讜 讛讚讜专 砖诪注讜谉 讘谉 砖讟讞: 讗诇诪诇讗 (讗诐 诇讗) 讞讜谞讬 讗转讛 鈥� 讙讜讝专谞讬 注诇讬讱 谞讬讚讜讬 注诇 砖讗转讛 诪讚讘专 讘诇砖讜谉 讝讜 讻诇驻讬 诪注诇讛. 讗讘诇 诪讛 讗注砖讛 诇讱, 砖讗转讛 诪转讞讟讗 (诪转驻谞拽) 诇驻谞讬 讛诪拽讜诐 讜注讜砖讛 诇讱 专爪讜谞讱, 讻讘谉 砖讛讜讗 诪转讞讟讗 注诇 讗讘讬讜 讜注讜砖讛 诇讜 专爪讜谞讜, 讜注诇讬讱 讛讻转讜讘 讗讜诪专: "讙讬诇 讬讙讬诇 讗讘讬 爪讚讬拽 讜讬讜诇讚 讞讻诐 讬砖诪讞 讘讜. 讬砖诪讞 讗讘讬讱 讜讗诪讱 讜转讙诇 讬讜诇讚转讱" (诪砖诇讬 讻讙, 讻讚-讻讛).


讚 讜注讜讚 讛诇讻讛 讘转注谞讬讜转: 讛讬讜 诪转注谞讬谉 注诇 讛讙砖诐 讜讬专讚讜 诇讛诐 讙砖诪讬诐, 讗诐 讬专讚讜 讛讙砖诪讬诐 拽讜讚诐 讛谞抓 讛讞诪讛 鈥� 诇讗 讬砖诇讬诪讜 转注谞讬转诐 注讚 诇注专讘, 讗诐 讬专讚讜 诇讗讞专 讛谞抓 讛讞诪讛 鈥� 讬砖诇讬诪讜. 专' 讗诇讬注讝专 讗讜诪专, 讻讱 讬砖 诇讞诇拽: 讗诐 讬专讚讜 拽讜讚诐 讞爪讜转 讛讬讜诐 鈥� 诇讗 讬砖诇讬诪讜, 讬专讚讜 诇讗讞专 讞爪讜转 鈥� 讬砖诇讬诪讜.


诪住讜驻专: 诪注砖讛 砖讙讝专讜 转注谞讬转 讘诇讜讚 注诇 砖诇讗 讬专讚讜 讙砖诪讬诐, 讜讬专讚讜 诇讛诐 讙砖诪讬诐 拽讜讚诐 讞爪讜转 讬讜诐 讛转注谞讬转, 讗诪专 诇讛诐 专' 讟专驻讜谉: 爪讗讜 诪讬讚 讜讗讻诇讜 讜砖转讜, 讜注砖讜 讬讜诐 讟讜讘. 讜讬爪讗讜 讜讗讻诇讜 讜砖转讜 讜注砖讜 讬讜诐 讟讜讘, 讜讘讗讜 讘讬谉 讛注专讘讬诐 诇讘讬转 讛讻谞住转 讜拽专讗讜 讛诇诇 讛讙讚讜诇 诇讛讜讚讜转 注诇 砖谞砖诪注讛 转驻讬诇转诐.


讛 讙诪专讗 砖谞讬谞讜 讘诪砖谞讛: 住讚专 转注谞讬讜转 讛讗诇讜 讛讗诪讜专 讘专讘讬注讛 专讗砖讜谞讛. 讜专诪讬谞讛讬 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜: 专讘讬注讛 专讗砖讜谞讛 讜砖谞讬讛 诇砖讗讜诇 讜诇讘拽砖 讙砖诪讬诐, 讜专拽 砖诇讬砖讬转 诇讛转注谞讜转!


讗诪专 专讘 讬讛讜讚讛: 讛讻讬 拽讗诪专 [讻讱 讗诪专, 讻讱 讬砖 诇驻专砖]: 住讚专 转注谞讬讜转 讛讗诪讜专 讗讬诪转讬 鈥� 讘讝诪谉 砖讬爪讗讛 专讘讬注讛 专讗砖讜谞讛 讜砖谞讬讛 讜砖诇讬砖讬转 讜诇讗 讬专讚讜 讙砖诪讬诐. 讗讘诇 讗诐 讬专讚讜 讙砖诪讬诐 讘专讘讬注讛 专讗砖讜谞讛, 讜讝专注讜 诪讬讚 讜诇讗 爪诪讞讜 诪砖讜诐 砖诇讗 讛讬讜 讙砖诪讬 讛专讘讬注讛 诪住驻讬拽讬诐, 讗讬 谞诪讬 [讗讜 讙诐 讻谉] 爪诪讞讜 诪注讟 讜讞讝专讜 讜谞砖转谞讜 砖讛讞诇讜 谞讜讘诇讬诐 诪砖讜诐 砖诇讗 讘讗讜 讙砖诪讬诐 讗讞专讬 专讘讬注讛 专讗砖讜谞讛 鈥� 诪转专讬注讬谉 注诇讬讛谉 诪讬讚.


讗诪专 专讘 谞讞诪谉: 讚讜拽讗 谞砖转谞讜, 讗讘诇 讗诐 讬讘砖讜 诇讙诪专讬 鈥� 诇讗 诪转专讬注讬诐, 砖讗讬谉 讟注诐 诇讛转注谞讜转 注诇 讚讘专 砖讗讬谉 诇讜 转拽谞讛. 讜转讜讛讬诐: 驻砖讬讟讗 [驻砖讜讟, 诪讜讘谉 诪讗诇讬讜] 砖讻讱 讛讜讗, 砖讛专讬 谞砖转谞讜 转谞谉 [砖谞讬谞讜 讘诪砖谞讛]! 讜诪砖讬讘讬诐: 诇讗 爪专讬讻讗 [谞爪专讻讛] 诪讛 砖讗诪专 专讘 谞讞诪谉 讗诇讗 讚讗拽讜谉 [砖讛转讞讝拽讜 拽爪转] 讛爪诪讞讬诐 诇讗讞专 砖讛转讬讬讘砖讜, 讜谞专讗讛 砖诇讗 讬讙讚诇讜 讬讜转专 讜讻诇 转讘讜讗转 讛砖谞讛 转驻住讚. 诪讛讜 讚转讬诪讗 [砖转讗诪专]: 讗拽谞转讗 诪讬诇转讗 讛讬讗 [讛转讞讝拽讜转 讝讜 讚讘专 讛讜讗] 讜讬砖 诇讛诐 注讜讚 转拽谞讛 讘转驻讬诇讛, 诇讻讱 拽诪砖诪注 诇谉 [讛砖诪讬注 诇谞讜] 砖讗讬谉 转拽谞讛 诇讚讘专.


讜 砖谞讬谞讜 讘诪砖谞讛 讘讬谉 讚讘专讬诐 砖诪转专讬注讬诐 注诇讬讛诐: 讜讻谉 砖驻住拽讜 讙砖诪讬诐 讘讬谉 讙砖诐 诇讙砖诐 讗专讘注讬诐 讬讜诐, 诪驻谞讬 砖讛讬讗 诪讻转 讘爪讜专转. 讜砖讜讗诇讬诐: 诪讗讬 [诪讛] 诇砖讜谉 讝讜 "诪讻转 讘爪讜专转" 讛诇讗 讝讜 注讚讬讬谉 讗讬谞讛 谞讞砖讘转 讻讘爪讜专转! 讗诪专 专讘 讬讛讜讚讛 讗诪专 专讘 讻讱 讬砖 诇讛讘讬谉: 讗讬 讬专讬讚转 讙砖诪讬诐 讘诪砖讱 讗专讘注讬诐 讬讜诐 讘讬谉 讙砖诐 诇讙砖诐, 讛讬讗 诪讻讛 讛诪讘讬讗讛 诇讬讚讬 讘爪讜专转. 讜讘注谞讬谉 讝讛 讗诪专 专讘 谞讞诪谉: 谞讛专讗 讗谞讛专讗 [诪谞讛专 诇谞讛专], 讻诇讜诪专, 讻砖讗讬谉 转讘讜讗讛 爪讜诪讞转 讘诪拽讜诐 讗讞讚 讗讘诇 讬砖 讗驻砖专讜转 诇讛讘讬讗讛 诇讗讜转讜 诪拽讜诐 讚专讱 讛谞讛专讜转, 诪讗讝讜专 讗讞专 砖讘讜 爪讜诪讞转 讛转讘讜讗讛 鈥�/p>

